GiliGold/VAD_KnessetCorpus huggingface dataset:
דליה שילי יריחובר:
אנחנו גם צריכים להתייעץ עם האנשים אצלנו
אלי אפללו:
תתייעצו ותבדקו, אם זה פוגע במשהו אנחנו נשאיר את המצב כמו שהוא
עילם שניר:
אפשר לחזור רגע, בדיוק על איזה מהוראות העונשין מדובר?
צבי יהודה:
כן
צבי יהודה:
 קנס כאמור בסעיף 61(א)(2) לחוק העונשין
צבי יהודה:
 כרגע אנחנו משאירים את זה בנוסח הזה, נחזור לזה בהמשך
אלי אפללו:
29,000, לא ?
צבי יהודה:
קנס של 29,200 שקלים חדשים
רון כץ:
ולתאגיד כפול
אלי אפללו:
אתה יודע מה, תשאיר לא צריך לסבך
אלי אפללו:
 אל תבדקו שום דבר, תשאיר את זה למרות שזה נמוך
אלי אפללו:
 בואו נתקדם
אלי אפללו:
 אני אוהב להרתיע אבל שיישאר, בסדר
רון כץ:
תשאיר כמו שזה
צבי יהודה:
אני הבהיר שכל התוספות האלה שהכנסנו כאן, זה להכניס את איסור תיווך להעסקה, מה שהקראנו מקודם, עם הקנס בחוק העונשין לסעיפים העוסקים באחריות התאגיד, אחריות קפידה, חובת פיקוח וכולי
צבי יהודה:
 שהסעיף הזה גם ייכלל בסעיפים האלה, לצורך הטלת קנסות
צבי יהודה:
  זה בעצם הטופס
עילם שניר:
צריכים לוודא שבתיקון 33ד1, תוקן גיל 18
צבי יהודה:
אמרתי שתוקן לגיל 18 בהתאם להסכמות שהיו פה
צבי יהודה:
              מחקנו את מקום העסקה או התיווך
צבי יהודה:
      	בנוסח שהוכן לקריאה שנייה ושלישית מחקנו, אם הוגשה בקשה יש לציין את שם מבקש ההיתר ואת מספר ההיתר אם ניתן
צבי יהודה:
 אני מבין שלמשרד יש הערות
דליה שילי יריחובר:
אפשר למחוק את זה רק אם אפשר להוסיף את מספר תעודת הזהות של הקטין
דליה שילי יריחובר:
 אפשר אפילו למעלה, איפה שכתוב הורהו של הקטין – מספר תעודת זהות
דליה שילי יריחובר:
 כדי שנוכל לשלוף את עניים ההיתרים
דבי ביטון:
צריך את הפרטים המלאים, שם ותעודת זהות
דבי ביטון:
 אני הורהו של הקטין, את הפרטים של ההורה ואת הפרטים של הקטין
עילם שניר:
אני מציע בכותרת של הטופס לכתוב הסכמת ההורים, האפוטרופוס והנער
עילם שניר:
 וכשכתוב אני הורהו של האפוטרופוס מסכים
רון כץ:
הוא צודק, לא צריך או הסכמת הורים והאפוטרופוס והנער
אלי אפללו:
שיהיה טופס אחד
נטע הופמן-חדד:
ומקום לחתימה של הקטין
צבי יהודה:
אולי למחוק ההורים והאפוטרופוס, ולהשאיר ההסכמה לתיווך להעסקה או להעסקה בהופעת פרסום?
רון כץ:
יכול להיות אפוטרופוס לא חייב להיות רק הורה
צבי יהודה:
בגלל שהנער אמור לחתום על זה, להשאיר את זה: הסכמה לתיווך להעסקה, או להעסקה בהופעת פרסום
צבי יהודה:
 ואז הורדנו הורה ואפוטרופוס במקום להוסיף גם נער
עילם שניר:
בשורה הראשונה להוסיף את תעודת הזהות
רון כץ:
בשורה הראשונה צריך להוסיף את הנער
אלי אפללו:
תוסיף גם את הסכמת הנער ובסוף חתימות
עילם שניר:
אפשר לכתוב, אני הורהו של – מספר זהות וקו
נטע הופמן-חדד:
ואז, אני הקטין – מספר תעודת זהות
נטע הופמן-חדד:
 וכבר יהיה מספר תעודת זהות
אלי אפללו:
אני מציע שאת הטיוטה של הטופס תעביר למשרד העבודה ולמשרד המשפטים
אלי אפללו:
 לא צריך להביא אותו עוד פעם לפה מבחינתי
רון כץ:
מחר אפשר להצביע על זה
אלי אפללו:
זה מה שאני מנסה להגיד
צבי יהודה:
אני רק מוודא
צבי יהודה:
 הכותרת של הטופס תהיה:  הסכמה לתיווך להעסקה או להעסקה בהופעת פרסום
דבי ביטון:
ששניהם יצהירו
דבי ביטון:
 ההורים מצהירים בשורה למעלה ואני, הוא ירשום את השם המלא עם הפרטים ותעודת הזהות שלו
אלי אפללו:
מספיק חתימה למטה של הנער
אלי אפללו:
 זה יכול להיות באותו טופס כי הוא מסכים
צבי יהודה:
אין צורך לכתוב פעמיים את תעודת הזהות של הנער
אלי אפללו:
לא צריך שום דבר
אלי אפללו:
 ברגע שיש לך את ההורה ואת תעודת הזהות של הנער וכולי
אלי אפללו:
 בחתימות למטה תוסיף חתימת ההורה ואת חתימת הנער
אלי אפללו:
 בזה זה נגמר
דבי ביטון:
אתה לא צריך את החתימה של ההורה?
אלי אפללו:
בוודאי שצריך
צבי יהודה:
תעודת הזהות של הקטין לא של ההורה, נכון?
דליה שילי יריחובר:
אין לך תעודת זהות לפני גיל 16
רון כץ:
יש מספר תעודת זהות
דליה שילי יריחובר:
בספח
אלי אפללו:
צריך שהיה שם ההורה, תעודת זהות של ההורה
רון כץ:
גם וגם
רון כץ:
 מספר תעודת זהות של ההורה ושל הקטין
דליה שילי יריחובר:
מספר ברור שכן, הרי לפני גיל 16 אין לך תעודת זהות
אלי אפללו:
מספר תעודת זהות יש
אלי אפללו:
 אין את התעודה עצמה
אלי אפללו:
 ברגע שהילד נולד הוא מקבל מספר תעודת זהות, את התעודה עצמה הוא מקבל בגיל 16
אלי אפללו:
 ולכן, אין בעיה לציין את מספר תעודת הזהות של ההורה וגם של הילד
דבי ביטון:
יש ספח, שם הילד מופיע
דבי ביטון:
 ובכל תעודת זהות של ההורים יש מספר זהות של הילדים
דליה שילי יריחובר:
אני אדישה לשתי האפשרויות
דליה שילי יריחובר:
 כל עוד יש תעודת זהות של הקטין זה מה שחשוב לי
דבי ביטון:
צריך לסרוק את התעודה המלאה
רון כץ:
היא צריכה את התעודה של הקטין, כדי לשלוף אותה מהמערכת
רון כץ:
 זה מה שהיא צריכה
דליה שילי יריחובר:
	ואתה ממילא מצרף תעודת זהות של ההורה
אלי אפללו:
ההערה היא נכונה
אלי אפללו:
 אתה צריך להוסיף את תעודת הזהות של הילד או הילדה, תעודת זהות של ההורה, כמובן כתובת וכן הלאה
אלי אפללו:
 ובחתימות בסוף חתימה של הילד שיהיה רשום: אני מסכים או מאשר
צבי יהודה:
היות שבנוסח מה שהקראנו מקודם בסעיף 4א
צבי יהודה:
(ב)(2) יש דרישה לצילום תעודה מזהה של ההורה
צבי יהודה:
 אין דרישה לצילום תעודה של הנער כי לא תמיד יש
אלי אפללו:
תרשום תעודת זהות של ההורה פלוס הספח
דבי ביטון:
זה ברור
דבי ביטון:
 לראות את השייכות שבו מופיעים הפרטים
אלי אפללו:
זה לא ברור
נטע הופמן-חדד:
זה באמת לא ברור
נטע הופמן-חדד:
 הוא יכול לצלם את החלק הראשון, נכון
נטע הופמן-חדד:
 זה מעביר עוד פרטים של עוד קטינים, וזה יכול להיות בעיה
אלי אפללו:
בסדר, אז מה
דבי ביטון:
אז מה
דבי ביטון:
 זה לא מספר
נטע הופמן-חדד:
זה יכול להיות בעייתי
צבי יהודה:
זה מועבר למעסיק
דבי ביטון:
אפשר לבקש מההורים שיצלמו וימחקו את פרטי הילדים האחרים
דבי ביטון:
 איך תדעי שזה ההורה האמיתי, זה חשוב
נטע הופמן-חדד:
זה מורכב מדיי
אלי אפללו:
זה לא מורכב בכלל
אלי אפללו:
 אני מבקש כולל ספח ללא ציון הילדים הנוספים
אלי אפללו:
 מה הבעיה? מצלמים מוחקים ומצלמים עוד פעם
אלי אפללו:
 הספח הזה הוא חשוב
דבי ביטון:
גם לחברות הביטוח את שולחת את הכול
דבי ביטון:
 איפה האיסור?
צבי יהודה:
שוב פעם, מי שמקבל את הצילום הוא לא משרד ממשלתי זה גורם פרטי בשוק
אלי אפללו:
הבנו
אלי אפללו:
 פתרתי את הבעיה, פתרתי
אלי אפללו:
 לצלם את הספח
דבי ביטון:
גם בחברות הביטוח דורשים ספח לצורך שייכות
צבי יהודה:
הפיקוח על חברות הביטוח הוא לא אותו פיקוח כמו שיש על מתווכים
אלי אפללו:
כתוב, ספח ללא ציון שאר הילדים
אלי אפללו:
 פשוט
אלי אפללו:
 אם יש עם זה בעיה תגידו אם אני מצלם ספח ללא ציון שאר הילדים, יש עם זה בעיה?
דבי ביטון:
שיראו את השייכות ושאלה באמת ההורים
דליה שילי יריחובר:
אם הוא ממילא אומר מה מספר הזהות של הקטין, אז למה בעצם צריך ספח?
אלי אפללו:
לא צריך ספח
אלי אפללו:
 גמרנו, לא צריך ספח
דליה שילי יריחובר:
ההורה מצרף את החלק הראשון של תעודת הזהות בלי ספח
דליה שילי יריחובר:
 יכול להיות שהפתרון לזה הוא פשוט להוסיף את תעודת הזהות של ההורה ואז יש linkage בין ההורה לילד
רון כץ:
אנחנו נשמור על זה סימפל, לא צריך את הספח
רון כץ:
 בכל מקרה ההורה רושם את תעודת הזהות שלו ואת תעודת הזהות של הילד
אלי אפללו:
חברים, לא צריך ספח, הלאה
אלי אפללו:
 נשאלה פה שאלה איך הקשר בין האפוטרופוס לבין הילד?
צבי יהודה:
ככל שזה לא הורה לאפוטרופוס שמונה
נטע הופמן-חדד:
אז הוא צריך לצרף
צבי יהודה:
לטופס? או לנוסח של החוק?
רון כץ:
זה בטוח קיים
עילם שניר:
אני אחפש נוסח
דבי ביטון:
לפי ההחלטה כשזה אפוטרופוס - - -
רון כץ:
בטוח שיש נוסח קיים, צריך להפנות לחוק ספציפי
רון כץ:
 יועמ"שים, מה קורה כשיש אפוטרופוס בחוקים אחרים? מה הם צריכים להציג?
דבי ביטון:
הם צריכים להציג את האמינות
עילם שניר:
יש בחקיקה התייחסות להורה אומנה
רון כץ:
מה הם מציגים? אתה מחפש?
צבי יהודה:
אולי מספיק לצרף את המינוי של האפוטרופוס?
דליה שילי יריחובר:
אין בעיה
דליה שילי יריחובר:
 בהיתרים אנחנו עושים את זה
דליה שילי יריחובר:
 אבל המינוי מגיע לאורטל שהיא המפקחת וזה נשמר במשרד ממשלתי
דליה שילי יריחובר:
 פה זה הולך למעסיק פרטי
רון כץ:
אנחנו נמצא משהו, בטוח יש הוראה בחוק מה קורה כשהוא הולך עם האפוטרופוס שלו למקום אחר
נטע הופמן-חדד:
לדעתי, הם מצהירים
נטע הופמן-חדד:
 אני לא חושבת שהם מצרפים
רון כץ:
הצהרה?
אלי אפללו:
מה אתה כותב?
צבי יהודה:
הם בודקים האם יש איזשהו נוסח
אלי אפללו:
תמשיך הלאה, עד שהם ימצאו
צבי יהודה:
אני רק מוודא כי היו פה הרבה הערות
צבי יהודה:
 אנחנו רוצים: אני – שם ההורה ומספר תעודת הזהות של ההורה בטופס, או אפוטרופוס אם מונה של – שם הנער, מספר תעודת זהות שלו
צבי יהודה:
 ואני – שם הנער, מסכים או מסכימים
אלי אפללו:
שם הנער ומספר תעודת זהות
צבי יהודה:
כבר נכתבה פעם אחת, אין צורך לכתוב פעמיים
צבי יהודה:
 ואת הטופס כפי שהקראנו, בסוף תהיה גם חתימת הנער ותאריך
אלי אפללו:
ליד חתימת הנער תרשום אני מסכים או אני מאשר
אלי אפללו:
 זה חשוב שתהיה לזה משמעות
צבי יהודה:
זה כתוב בהתחלה – מסכים
צבי יהודה:
 זה הטופס, יש פה תיקונים עקיפים
דבי ביטון:
אתם איתנו חברים? משרדי הממשלה?
רון כץ:
הם מוצאים פתרון לאפוטרופוס
אלי אפללו:
מצאתם ?
עילם שניר:
מה שמצאנו לא קשר לזה אלא לאומנה
רון כץ:
אז בואו נעשה הצהרה, זה מקובל עליכם?
עילם שניר:
אפשר לכתוב אישור המעיד על כך
עילם שניר:
 יכול להיות שזה יהיה צו מבית משפט או משהו אחר
רון כץ:
כן, הצהרה
אלי אפללו:
הצהרה פלוס מסמך המאשר את זה
אלי אפללו:
 תכתוב, אם זה אפוטרופוס שייתן הצהרה פלוס מסמך שמאשר את זה
רון כץ:
מסמך שמאשר שהוא אפוטרופוס
צבי יהודה:
איפה לכתוב את זה? בטופס או בסעיף חוק
דבי ביטון:
בסעיף חוק כשביקשנו תעודת זהות
רון כץ:
גם בסעיף וגם בטופס
עילם שניר:
זה עניין טכני
נטע הופמן-חדד:
לא הייתי מכניסה את זה בסעיף, לדעתי רק בטופס
נטע הופמן-חדד:
 אני לא חושבת שבחוקים אחרים מתייחסים לזה בתוך החוק עצמו
אלי אפללו:
תרשום בסוף הערה, במידה וקיים אפוטרופוס, יש לקבל הצהרה פלוס מסמך המעיד על כך
צבי יהודה:
הצהרה ומסמך שמעיד על כך?
רון כץ:
כן
רון כץ:
 משהו שיוכיח שהוא אפוטרופוס
אלי אפללו:
כן, כן
אלי אפללו:
 תרשום הערה בתוך הטופס עצמו
יסכה מוניקנדם גבעון:
צח, מה לגבי - - - של ההורים?
אלי אפללו:
כתובת וטלפון? תרשום כתובת וטלפון בטופס זה לא מזיק
דבי ביטון:
את הפרטים של ההורים, כתובת וטלפון
אלי אפללו:
איפה שיש תעודת זהות וכן הלאה
אלי אפללו:
 את צודקת
אלי אפללו:
 בואו נתקדם הלאה
צבי יהודה:
יש לכם עוד הערות לגבי זה?
אלי אפללו:
זהו
צבי יהודה:
להכניס את הסעיף שעוסק באיסור תיווך להעסקה והעסקת נער בהופעת פרסום
צבי יהודה:
 גם לאחריות פלילית של מזמין שירות למניעת עבירות
עילם שניר:
יכול להיות שגם כאן ובסעיף הפלילי, להוסיף הסכמת הורהו והנער
אלי אפללו:
איך זה בחוק? רשום נער או נערה?
צבי יהודה:
ההגדרה בחוק הוא נער
צבי יהודה:
 פירושו ילד או צעיר
צבי יהודה:
רשום בלשון זכר
אלי אפללו:
אני עומד על זה, לא צריך להיות בהגדרה
עילם שניר:
זה עניין של חוק הפרשנות, אנחנו לא עושים את זה בחוקים אחרים
אלי אפללו:
אומרים נער, נער כל הזמן – זה לא הגיוני
אלי אפללו:
 אני חושב שצריך להיות נער/ה
עילם שניר:
אני מבין ומזדהה
עילם שניר:
 אבל בחקיקה יש את חוק הפרשנות
אלי אפללו:
מה יקרה אם נרשום פה נער/ה?
עילם שניר:
בחקיקה אנחנו לא עושים את הדברים האלה מהסיבה שאנחנו לא רוצים לייצר פה לכל מיני טענות שאם כתבו ככה או לא כתבו ככה במקום אחר אז יצרנו הסדרים שליליים
אלי אפללו:
כלומר בכל מקום זה רק נער?
עילם שניר:
כן, אין צורך
עילם שניר:
 בטח לא בחוק שיש פה התייחסות בסעיפים אחרים
עילם שניר:
 אני לגמרי מזדהה עם האמירה עצמה
עילם שניר:
 אבל מבחינה משפטית זה לא
אלי אפללו:
מה שאני אומר זה בשביל הפרוטוקול
אלי אפללו:
 כל מה שנאמר נער זה גם נערה
אלי אפללו:
 חבל שזה לא נכנס בצורה הזאת
אלי אפללו:
 אבל לא נעכב את החוק
נטע הופמן-חדד:
אולי זה הזמן לשנות את כל החקיקה
אלי אפללו:
נו מה לעשות? קושרים לי את הידיים
צבי יהודה:
לגבי האפוטרופוס, אפשר להסתפק בהצהרה מבחינתכם?
אלי אפללו:
לא, לא חברים
אלי אפללו:
 אני רוצה להצהיר פה, אני רוצה שבאפוטרופוס תהיה הצהרה וגם טופס שמעיד שהוא האפוטרופוס
נטע הופמן-חדד:
למה?
רון כץ:
איך נדע שהוא אפוטרופוס? צריך שהוא יציג מסמך או אישור
אלי אפללו:
שלא יהיה מי שיגיד לא הבנתי מה זה אפוטרופוס
אלי אפללו:
 לכן, אני מבקש שיהיה כתוב שהוא מצהיר שהוא האפוטרופוס שלו וגם ימציא מסמך שמאשר את זה
אלי אפללו:
 הכי פשוט
אלי אפללו:
 אני לא חושב שאני צריך להקל בקטע הזה, להיפך
אלי אפללו:
 סיימנו?
צבי יהודה:
בסדר
צבי יהודה:
 הסבו את תשומת ליבי שבסעיף 33ד1 שהקראנו מקודם
צבי יהודה:
 איסור תיווך להעסקה והעסקה בהופעת פרסום
צבי יהודה:
 הקראנו ללא הסכמת ההורה וצריך להוסיף גם פה והנער
עילם שניר:
לגבי האישור, זאת אותה ההערה שדוברה גם קודם לגבי הספח
עילם שניר:
 בסוף מה שמשרד העבודה אומר, שבהיתרים שהוא נותן ומקבל אישורי אפוטרופוס יש לפעמים גם פרטים של עוד נערים
עילם שניר:
 לפעמים זה אפוטרופוס של כמה ילדים
דבי ביטון:
אני לא נתקלתי - - -
נטע הופמן-חדד:
אם זה כמה אחים
עילם שניר:
אצל מעסיק פרטי אנחנו לא יודעים באיזה אופן הוא שומר את המידע
עילם שניר:
 והוא לא צריך לקבל את המידע העודף הזה
רון כץ:
שהיה מושחר
דליה שילי יריחובר:
אולי זה הפתרון?
רון כץ:
שישחירו?
דליה שילי יריחובר:
כן, מושחר
רון כץ:
אין בעיה, שיהיה מושחר
אלי אפללו:
שיהיה מושחר
רון כץ:
קיבלנו, יהיה מושחר
רון כץ:
 צח, יהיה מושחר
רון כץ:
 הפרטים הרלוונטיים לגבי אותו נער שאנחנו רוצים פרטים עבורו
רון כץ:
 כל השאר יהיה מושחר
עילם שניר:
אפשר לכתוב אישור לגבי הנער בלבד וללא פרטים של קטינים נוספים
נטע הופמן-חדד:
של קטינים נוספים
אלי אפללו:
ללא פרטים של קטינים נוספים, יש עוד משהו? זה תיקונים קטנים יחסית לחוקים אחרים
רון כץ:
כן, כן
אלי אפללו:
אני רוצה להעביר את זה עוד היום
תמי ברנע:
למליאה? צריך לנסח את זה
רון כץ:
אנחנו יכולים לנסח את זה
רון כץ:
 יו"ר הקואליציה מחכה להעלות את זה מחר להצבעה
תמי ברנע:
זה צריך לעבור את נסחית החוק של הכנסת
רון כץ:
מה הבעיה? רק התחלנו את היום
רון כץ:
 העברנו גדולים מזה
צבי יהודה:
אני לא יודע מה הלו"ז אצלה
רון כץ:
נדאג לזה
תמי ברנע:
אני רק אומרת
צבי יהודה:
בגלל שהוספנו את הסכמת ההורה והנער, בסעיף 4א(ד) מעסיק של נער בהופעת פרסום ישמור את הסכמת ההורה והנער, צריך להוסיף גם פה
צבי יהודה:
 כדי לקצר בכל מקום שכתוב הסכמת ההורה נוסיף את הסכמת ההורה והנער
דליה שילי יריחובר:
יכול להיות שזה לא רלוונטי, יש סעיף אחד שמאפשר להורה להיות נוכח
דליה שילי יריחובר:
 אני לא רוצה שהנער יוכל להגיד אני לא מסכים שההורים יהיו נוכחים
עילם שניר:
מטרת החוק היא למנוע מצב שבו יפעילו לחץ על הנער
רון כץ:
לא, לא
רון כץ:
 ההורים צריכים להיות שם, שתמיד תהיה אפשרות שההורים מגיעים
דליה שילי יריחובר:
שזה לא מייתר
עילם שניר:
מה שאמרת הוא נכון, למעט סעיף 1
דליה שילי יריחובר:
4א(ה)
צבי יהודה:
איך זה סותר?
עילם שניר:
אנחנו מדברים על הנוכחות של ההורה
עילם שניר:
 אם אנחנו מדברים על מצב שהילד נמצא תחת פגיעה, אז המעסיק הפוגע יפעיל עליו לחץ לא להסכים ונגמר הסיפור
עילם שניר:
 אנחנו לא רוצים שזה יקרה, ובסעיף הזה אנחנו לא רוצים לייצר את הסיטואציה שבה צריך את ההסכמה של הנער
עילם שניר:
 אם ההורה רוצה להיות נוכח, שיהיה נוכח
צבי יהודה:
אוקיי
צבי יהודה:
 אנחנו משאירים את הנוסח בסעיף הזה כמו שהוא
נטע הופמן-חדד:
אין שם גם ככה את המילה הסכמה
דליה שילי יריחובר:
אולי כדאי שנעבור על הסעיף הזה, שנוודא שאין משהו סותר
דליה שילי יריחובר:
 שיש בו הסכמת הורה ולא רוצים שם הסכמת הורה
צבי יהודה:
4א(ב)
דליה שילי יריחובר:
זה בסדר
צבי יהודה:
בסעיפים (ב), (ג) ו-(ד) ראיתי מקומות שנוסיף
דליה שילי יריחובר:
השאלה, האם בסעיף 33ד1, אנחנו אומרים שזאת הפרה פלילית
דליה שילי יריחובר:
 אנחנו כוללים את העובדה שהקטין לא חתום על הטופס כמשהו שהוא מהווה עבירה?
דבי ביטון:
אי-אפשר להעסיק אותו אם הוא לא חתום
דליה שילי יריחובר:
אתה מוסיף את זה גם בסעיף 33ד1? ללא הסכמת ההורה והקטין?
עילם שניר:
כן, אמרנו את זה
עילם שניר:
 למה לא? הרי כל הרעיון הוא שאי-אפשר לקבל הסכמה ללא שניהם
אלי אפללו:
אם הנער לא חתם, אי-אפשר להכריח את הילד
דבי ביטון:
אם הילד לא חתם אז אין התקשרות, אין תיווך
דבי ביטון:
 אם הוא לא חתם אין עיסקה
אלי אפללו:
נכון, אין עיסקה
צבי יהודה:
הוספנו את הסכמת ההורה והנער רק בסעיפים קטנים (ב), (ג) ו-(ד)
צבי יהודה:
 לא ב-(ה) במקומות הרלוונטיים
צבי יהודה:
 וב-33ד1
דליה שילי יריחובר:
צריך כמובן בתיקון העקיף
צבי יהודה:
כן, את זה כבר הקראנו
צבי יהודה:
 נשאר סעיף תחילה והוראות מעבר, אני אקריא אותו בנוסח המקורי אבל בהתאם למה שהוסכם
אלי אפללו:
אנחנו מדברים על 45 יום
צבי יהודה:
חברי הכנסת ביקשו לצמצם ל-45 יום
צבי יהודה:
 הספקתם לבדוק?
דליה שילי יריחובר:
הספקנו לבדוק והמסקנה היא ש-45 יום זה יכול להיות מאוד בעייתי כי אנחנו תלויים במערכות מידע
אלי אפללו:
45 יום היו לגבי הטופס, מה שאתם ציינתם
אלי אפללו:
 חוץ מהטופס אין בעיה
אלי אפללו:
 למה צריכה להיות בעיה?
דליה שילי יריחובר:
הטופס נבנה על ידי מערכות מידע, לא על ידינו
דליה שילי יריחובר:
 היישום שלו הוא במערכות מחשוב
דליה שילי יריחובר:
 ולכן, זה יכול להיות מאוד בעייתי
רון כץ:
60 יום יספיק
דליה שילי יריחובר:
אנחנו כל כך תלויים בהם, שאני לא יכולה - - -
דליה שילי יריחובר:
 יכול להיות שלחץ מהכנסת יעזור
אלי אפללו:
סליחה, זה לא עניין של תלויים
אלי אפללו:
 כשאנחנו עושים חוק, הוא נכנס לרשומות תוך עשרה ימים
אלי אפללו:
 אני רוצה להבין
אלי אפללו:
 למה צריך להקשות? יש פה בקשה של הוועדה של 45 יום
רון כץ:
אדוני, אני חושב שיש דברים שהצד הזה של השולחן לא יכול להגיד
רון כץ:
 ואנחנו צריכים לקבוע זמנים והם יעמדו בזמנים
אלי אפללו:
אני קובע זמנים
דליה שילי יריחובר:
אוקיי
דליה שילי יריחובר:
 אנחנו לא מתנגדים לדבר הזה
דליה שילי יריחובר:
 אנחנו רק מעלים את הקושי האפשרי
אלי אפללו:
הבנתי, הבנתי
אלי אפללו:
 מערכות המידע יתיישרו לפי מה שאנחנו מחליטים
אלי אפללו:
 אנחנו מדברים על 45 יום, נקודה
אלי אפללו:
 הטופס כבר קיים
רון כץ:
בא לנו לעזור לכם לפעמים
אלי אפללו:
את תגידי שרצית שלושה חודשים אבל הוועדה החליטה ובזה זה נגמר
אלי אפללו:
 מה לעשות? בסדר
אלי אפללו:
 צריך לתכנת שם משהו? לא באמת, אני מוכן לבוא
אלי אפללו:
 אני חושב שסיימנו, נכון? פה אחד
אלי אפללו:
 יפה
אלי אפללו:
 יש אישור
אלי אפללו:
 אין התנגדות
דבי ביטון:
אין התנגדויות
תמי ברנע:
אתה מצביע במקום מיכל שיר
רון כץ:
 תודה רבה, אדוני
רון כץ:
 אני מאוד אשמח שהנוסח יוגש היום לשולחן הכנסת וככה נוכל להעלות אותו מחר למליאה, אדוני
תמי ברנע:
עורכת הדין תמי סלע, היועצת המשפטית של הוועדה כתבה לי שהיא בדקה ויש תור ארוך אצל הנסחית
תמי ברנע:
 והם לא יכולים להתחייב להיום
רון כץ:
אנחנו נדאג לתור
תמי ברנע:
אני מוסרת את המסר
רון כץ:
אני סומך על אלי
אלי אפללו:
אנחנו מבקשים ורוצים לעלות אותו השבוע, תעשו הכול כדי שנוכל להעלות אותו על שולחן הכנסת
צבי יהודה:
אנחנו תלויים
תמי ברנע:
אני חושבת שבשבוע הבא יהיה מקום לחקיקה, כי מזכירות הכנסת שאלנו מראש מה צפוי להגיע מהוועדות
תמי ברנע:
 אני התרעתי שההצעה הזאת אמורה להגיע מהוועדה לזכויות הילד
תמי ברנע:
 אני חושבת שהם מכינים מראש זמן לחקיקה שונה מהוועדות
רון כץ:
בואי ננסה
אלי אפללו:
לנו אין הרבה דברים, סך הכול חוק אחד שאנחנו רוצים להביא אותו עוד השבוע
אלי אפללו:
 נעשה מאמץ
אלי אפללו:
  צח, תודה רבה
אלי אפללו:
 תודה לכולם
רון כץ:
תודה רבה, חברים
אלי אפללו:
הישיבה נעולה
אלי אפללו:
 כרגע הייתי בשדולה של קידום נשים ברשויות המקומיות
אלי אפללו:
 היום זה בעצם יום שיש בו הרבה מאוד שיתופים
אלי אפללו:
 אנחנו מדברים על נושא של שילוב נשים ברשויות המקומיות, על נושא שילוב נשים בספורט, מקדם את זה סימון דוידסון
אלי אפללו:
 בנוסף, הייתי גם בישיבת דירקטוריון של אתנה, של קידום נשים בספורט, וזו באמת מועצה שעשתה עבודה טובה
אלי אפללו:
 אז היום אנחנו מדברים על נושא של השמנה בקרב ילדים
אלי אפללו:
 מדובר בנושא מאוד מאוד כאוב, כי סיבת ההשמנה היא תזונה לא נכונה
אלי אפללו:
      זה נכון שיש את נושא הפעילות הגופנית ואת החשיבות של הצורך בפעילות ספורטיבית, כל מה שנגיד על זה יהיה בסדר, אבל נושא התזונה ומודעות לתזונה הוא לדעתי דבר שחסר בתרבות שלנו
אלי אפללו:
 אני לא יודע אם זה קורה בגלל שפע או בגלל דברים אחרים
אלי אפללו:
 בעיניי צריך לבדוק, לעשות סקרים בנושא הזה כדי להבין את הסיבות
אלי אפללו:
 כי דווקא במקומות בהם יש עוני, אז צריכה של סוכר וכן הלאה היא גדולה בהרבה
אלי אפללו:
 מצד שני, אנחנו מצויים כיום בחברה של שפע
אלי אפללו:
 יש גם את כל הנושא של צריכת החטיפים והממתקים
אלי אפללו:
 אתה לא יודע מאיפה זה בא לך
אלי אפללו:
      הנושא של השמנת ילדים הוא לדעתי אסון
אלי אפללו:
 אני לא חושב שיש לזה מילה אחרת, כי זה המקור של מחלות ושל תחלואה בהמשך הדרך
אלי אפללו:
 כך שאם אנחנו לא נעצור את זה בשלב הילדות, בשלב ההתפתחות של הילדים ואם לא נתייחס ברצינות לנושא של הרגלי תזונה, אז בסוף אנחנו נצטרך להשקיע הרבה יותר בפתרון, בתרופות או לא יודע עוד במה
אלי אפללו:
 באשר לספורט, ספורט זה תמיד טוב
אלי אפללו:
 אבל אנחנו יודעים שזה לא מספיק
אלי אפללו:
 חלק מהמחלות שיש לנו נגרמות בגלל תזונה
אלי אפללו:
 אם זה סוכרת ואם זה מחלות אחרות שאני אפילו לא רוצה למנות
אלי אפללו:
      אני חושב שאנחנו, כחברי כנסת, זה לא משנה כרגע מאיזה סיעות, צריכים לתת פה את הדעה לאיך לטפל בזה
אלי אפללו:
 היינו כבר בכיוון הנכון, אבל לצערי, משיקולים פוליטיים, חזרנו חזרה אחורה
אלי אפללו:
 כמו למשל בנושא השתייה הממותקת
אלי אפללו:
 אני אומר לצערי, כי איך אומרים? אין טוב מזה
אלי אפללו:
 כל שאר הדברים יכולים להיות בדרך אגב
אלי אפללו:
 אבל לא שהצריכה תהיה כולה ממותקת ובכמויות אדירות של סוכר
אלי אפללו:
 גם בדברים אחרים,
אלי אפללו:
 אז לכן צריך לטפל בנושא של הרגלי אכילה, בהתנהגות, בהסברה ובתרבות
אלי אפללו:
 כל הדברים האלה צריכים לבוא לידי ביטוי
אלי אפללו:
      שלום אדוני
אלי אפללו:
 תראה, אני מרשה לך
אלי אפללו:
 אבל בוועדה אחרת, אם לא היית מבקש רשות, בטח היו זורקים לך את כל הסוכר
אלי אפללו:
 אז זו הצגה יפה וגם טובה, אני גם מוכן לתת לך את הבמה בנושא הזה, כי אני יודע כמה הנושא הזה חשוב לך
אלי אפללו:
 אני בדיוק דיברתי על הנושא של ספורט, אבל אנחנו לא רוצים להגיע למצב שכדי שהילדים יורידו במשקל הם יפנו לספורט
אלי אפללו:
 אלא מראש, צריכה להיות תרבות טובה יותר של הרגלי אכילה ושל תזונה
אלי אפללו:
      אמרתי גם קודם, שאנחנו נמצאים בתקופה שבה מצד אחד יש שפע ומצד שני, דווקא ילדים שהם עניים יותר הם יותר שמנים
אלי אפללו:
 כי הנושא של שמן, של סוכר וכך הלאה, הוא צורך מסוים שקיים שם
אלי אפללו:
 אבל אנחנו גם בחברה של שפע
אלי אפללו:
 כל החטיפים וכל הדברים מסביב שאין להם סוף
אלי אפללו:
 לכן, המודעות לכך צריכה לבוא גם מצד המחוקק
אלי אפללו:
 ציינתי שהיינו כבר באיזה שהוא כיוון מסוים שאחר כך נעצר, כמו שהיה בקשר למשקאות ממותקים ולדברים אחרים
אלי אפללו:
      אז מפה, הוועדה של זכויות הילד, חשוב לי מאוד לבדוק ואני גם אשמע אתכם לשם כך, מה ניתן לעשות כדי לקדם את הנושא הזה באמת, שיקטין את ההשמנה בקרב ילדים, כי זה אסון, זו צרה וסכנה, לבריאות שלנו כעם
אלי אפללו:
 בסופו של דבר, כאשר אנחנו מסתכלים על הדברים ורואים מה קורה גם במקומות אחרים, זה דבר שהוא באמת לא הגיוני והוא המקור לכל המחלות שיש לנו בעידן הנוכחי, של המאה ה-20
אלי אפללו:
      לכן אני שמח על קיום הישיבה הזאת
אלי אפללו:
 אני רוצה להודות לחברי סימון, שמקדם את יום הספורט לנשים בכנסת
אלי אפללו:
 אני גם הייתי חבר במועצה שנקראת ׳אתנה׳ לקידום נשים בספורט
אלי אפללו:
 הן פה? מצוין
אלי אפללו:
 מי היו״רית היום?
קריאה:
מורן מסיקה
אלי אפללו:
אז בתקופתי זו הייתה מיכל ירדני
אלי אפללו:
 ואני חושב שזה היה מקום נכון לקידום נשים בספורט
אלי אפללו:
 כי כמו שאנחנו רואים, צריך לדרבן את החברה שלנו על מנת לקדם נשים בכל מקום
אלי אפללו:
 זה לא דבר שקורה מעצמו
אלי אפללו:
 אני גם חושב שנשים צריכות יותר להעז, שיהיה להן יותר אומץ ויותר אהבה לדבר הזה, כדי לקדם את החברה שלנו
אלי אפללו:
 בכל מקום בו יש נשים, יש בו הצלחה
אלי אפללו:
 ראינו את זה במדליות ובהרבה מאוד דברים, אני בכלל לא צריך לתת דוגמאות
אלי אפללו:
      בכל מקום בו יש נשים, הדברים נראים אחרת
אלי אפללו:
 גם ברשויות המקומיות שכרגע דיברתי עליהן
אלי אפללו:
 אנחנו רואים שאיפה שיש נשים כראשי רשויות הדברים נראים שונים לחלוטין
אלי אפללו:
 בצד האסתטיקה, בצד הניהול ובצד ההבנה
אלי אפללו:
 לצערי, עם כל הכבוד, לגברים אין את כל הכישורים
אלי אפללו:
 לכן אני באמת חושב שצריך לפעול ביחד
אלי אפללו:
      אז פה אתה יכול לראות בי שותף ואני גם רואה בך שותף, על מנת שננסה להקטין את ממדי התופעה של השמנה בקרב ילדים
אלי אפללו:
 גם בהסברה באשר לכל מה שקשור להרגלי אכילה ואולי גם בחוקים, למרות שלצערי זה לא תמיד הולך ביחד עם הצד הפוליטי, אבל אם צריך, נחוקק גם חוקים כאלה כדי באמת למנוע את נושא ההשמנה, שהוא אסון
אלי אפללו:
 אז תודה רבה לכולכם
אלי אפללו:
 בבקשה, חבר הכנסת סימון דוידסון, תתחיל
סימון דוידסון:
קודם כל, אני רוצה להודות לך אדוני היושב ראש
סימון דוידסון:
 הדיון הזה לא סתם מתקיים פה היום
סימון דוידסון:
 היום הזה הוא יום מאוד חשוב מבחינתי, מבחינת הילדים שלנו ועתידם
סימון דוידסון:
 אני טוען ואמשיך לטעון, שכל שנקל שנשקיע היום בבריאות הילדים שלנו, שכוללת גם את נושא התזונה וגם את נושא הספורט ביחד, נחסוך הרבה מאוד כספים בעתיד
סימון דוידסון:
 המדינה שלנו הזניחה את נושא הספורט מאז קום המדינה
סימון דוידסון:
 גם התקציב שהוקדש לתחום בקום המדינה הוא מזערי
סימון דוידסון:
 0
סימון דוידסון:
18% מתקציב המדינה הולך למשרד הספורט
סימון דוידסון:
 מעט מאוד מתוך התקציב הזה הולך לאגודות ולאיגודים, כ-260 מיליון שקלים
סימון דוידסון:
      יצא דו״ח של מבקר המדינה לפני חודש ימים, אחרי שנה וחצי שאני מבקש אותו ואני מברך אותם על שהוציאו אותו, שהנתונים בו הם בושה גדולה למדינה בשנת 2023
סימון דוידסון:
 אני אתן לך נתון, שאפילו אתה כסגן ראש עיר, תהיה מופתע לשמוע אותו
סימון דוידסון:
 ב-66% מבתי הספר אין אולם ספורט
סימון דוידסון:
 זה פשוט מכה שאי אפשר לתאר אותה
סימון דוידסון:
 מדובר בגלגל
סימון דוידסון:
 ילדים לא עושים ספורט כי אין להם מתקנים
סימון דוידסון:
 מורים לא יכולים להעביר שיעור ספורט ב-12:00 בצהרים ב-40 מעלות חום, להעביר שיעור ספורט כמו שצריך
סימון דוידסון:
 ילדים מפתחים שנאה לספורט ולא מתאמנים גם אחרי הצהרים והופכים להיות חסרי מעש
סימון דוידסון:
 איפה במיוחד? בפריפריה
סימון דוידסון:
      כל הזמן מדברים על הצורך לדאוג לילדי הפריפריה, אבל שם הנתונים הגרועים ביותר של ההשמנה, דווקא בפריפריה
סימון דוידסון:
 אז זה גלגל, אין מתקנים, אין שיעורים ולא מתייחסים לספורט כדבר חשוב ושמים את התחום הזה בצד
סימון דוידסון:
 זה הגלגל שנוצר
סימון דוידסון:
 אני לא יודע מאיזה משרדים נמצאים פה אבל אני רוצה שתסתכלו כולכם על מה ששמתי פה
סימון דוידסון:
 אני גם אגיד שאנחנו נמצאים בפני הקמת שולחן עגול של משרדי הרווחה, הבריאות, החינוך, הספורט והביטחון, כי זה נוגע לכולם
סימון דוידסון:
 שולחן עגול על מנת לטפל בנושא הזה של ספורט במדינת ישראל
סימון דוידסון:
      הדבר הזה שאתם רואים פה, זה מה שילד שותה בשנה ממשקאות ממותקים
סימון דוידסון:
 מה שאתם רואים פה זה מה שילד בישראל מכניס לגוף שלו בשנה
סימון דוידסון:
 הייתם מאמינים? אני לא האמנתי
סימון דוידסון:
 זה 36 כפיות סוכר ביום
סימון דוידסון:
 תכפילו את זה בכל יום בשנה, זה מה שילד בישראל מכניס לגוף שלו ואנחנו נותנים לו לעשות את זה
סימון דוידסון:
 כשדיברת על חוק המשקאות הממותקים אדוני, השר שנכנס למשרד, הדבר הראשון שהוא עשה, הראשון, זה לבטל את החוק הזה
סימון דוידסון:
 כשאתה מבטל תקנה כזאת אתה בעצם אומר לכולם: תמשיכו לשתות את ה- ׳קריסטל׳ הזה ואת שאר הזבל שאתם מכניסים לגוף
סימון דוידסון:
 מה שאנחנו רואים פה זה מה שנכנס לגוף
סימון דוידסון:
      אני בטוח שזה נעשה בגלל פוליטיקה ולא בגלל איזו הבנה
סימון דוידסון:
 אדוני, אני מסתכל 10 שנים קדימה ואני חושב שאנשים כמוך הם אלה שיכולים לעשות את השינוי
סימון דוידסון:
 כי אתה לא מסתכל על פוליטיקה אלא על טובת הילדים
סימון דוידסון:
 אני יודע מה אתה עושה בוועדות, אני רואה את זה
סימון דוידסון:
 אם אנחנו לא נעצור את חוסר המעש בנושא הזה, המצב רק ילך ויחמיר